laion/Wikipedia-Exotic huggingface dataset:
Euroopa meistrivõistlused kiir- ja välkmales

Euroopa meistrivõistlused kiir- ja välkmales (inglise keeles European Rapid and Blitz Chess Championship) on Euroopa individuaalsed meistrivõistlused kiir- ja välkmales, mida korraldatakse Euroopa Maleliidu (ECU) egiidi all. Mängitakse Šveitsi süsteemis. Osa võivad võtta ECU liikmesriikide mängijad. Osavõtjate arv ei ole piiratud. Maleüritus, mis koosneb kahest turniirist, kestab tavaliselt 4–5 päeva. Esmalt peetakse kahe päeva jooksul üks turniir (välk- või kiirmaleturniir), seejärel kahe päeva jooksul teine turniir. 2010 – Zoltan Almasi 2011 – Baadur Jobava 2012 – Aleksei Drejev 2013 – Richárd Rapport 2014 – Jan-Krzysztof Duda 2015 – Ivan Popov 2016 – Aleksandr Rjazantsev 2017 – Maksim Vavulin 2018 – Valeri Popov 2019 – Gabrijel Sargsjan 2010 – Maxime Vachier-Lagrave 2011 – Hant Melkumjan 2012 – Maxime Vachier-Lagrave 2013 – Anton Korobov 2014 – David Navara 2015 – Rauf Məmmədov 2016 – Dmitri Andreikin 2017 – Siarhiej Žyhalka 2018 – Vladislav Artemjev 2019 – Igor Lõssõi  Pikemalt artiklis 2016. aasta Euroopa meistrivõistlused kiir- ja välkmales Detsembris 2016 peeti Tallinnas hotelli Park Inn by Radisson Meriton Conference & Spa konverentsikeskuses Euroopa kiir- ja välkmale meistrivõistlused. Euroopa meistriks kiirmales tuli Aleksandr Rjazantsev (Venemaa) ja välkmales Dmitri Andreikin (Venemaa).  Pikemalt artiklis 2019. aasta Euroopa meistrivõistlused kiir- ja välkmales Detsembris 2019 peeti Tallinnas Original Sokos Hotel Viru konverentsiruumides Euroopa kiir- ja välkmale meistrivõistlused. Euroopa meistriks kiirmales tuli Gabrijel Sargsjan (Armeenia) ja välkmales Igor Lõssõi (Venemaa). Kiirmale maailmameistrid Välkmale maailmameistrid Euroopa meistrivõistlused klassikalises males European Rapid and Blitz Championships 2010. theweekinchess.com European Rapid Chess Championship 2011. chessarbiter.com European Rapid Chess Championship 2012: Aleksey Dreev is the winner. chessdom.com 2013 European Rapid and Blitz championships. en.chessbase.com European Rapid Chess Championship 2014. chessarbiter.com European Rapid Chess Championship 2015: Ivan Popov is the winner. chessdom.com European Individual Rapid Chess Championship 2016. chess-results.com European Individual Rapid Chess Championship 2017. chess-results.com European Individual Rapid Chess Championship 2018. chess-results.com European Rapid and Blitz Championships 2011. theweekinchess.com European Blitz Chess Championship 2012: Maxime Vachier-Lagrave takes gold medal. chessdom.com European Rapid and Blitz Championships 2014. theweekinchess.com European Blitz Chess Championship 2015: Rauf Mamedov takes gold medal. chessdom.com European Individual Blitz Chess Championship 2016. chess-results.com Euroopa kiir- ja välkmale meistrivõistlused 2017. maleliit.ee European Individual Blitz Chess Championship 2018. chess-results.com Kaido Külaotsa lahutas Euroopa meistritiitlist kaks partiid. parnu.postimees.ee, 7. detsember 2019
Pietro Mennea

Pietro Paolo Mennea (28. juuni 1952 Barletta – 21. märts 2013 Rooma) oli Itaalia kergejõustiklane (100 m ja 200 m jooksja) ja poliitik. Olümpiavõitja (1980) ja kolmekordne Euroopa meister (1974 ja 1978). 200 m jooksu maailmarekord 19,72 oli tema valduses 17 aastat. 1974. aasta Euroopa meistrivõistlustel Roomas võitis ta 200 m jooksu ja tuli teiseks 100 m ja 4×100 m teatejooksus. Olümpiamängudelt on ta 200 m jooksus võitnud pronksmedali 1972. aastal Münchenis ja kuldmedali 1980. aastal Moskvas. Ta sai medali ka esimestelt kergejõustiku maailmameistrivõistlustelt 1983. aastal Helsingis, kui tuli 200 m jooksus kolmandaks. 1979. aastal, kui Mennea oli üliõpilane (poliitika), osales ta üliõpilaste maailmameistrivõistlustel Mexicos. Ta jooksis seal maailmarekordi, mille alles 1996. aastal jooksis üle Michael Johnson. Pietro Mennea oli aastatel 1999–2004 Euroopa parlamendi liige. 1972 Münchenis pronksmedal 200 m jooksus 20,30 1980 Moskvas olümpiavõitja 200 m jooksus 20,19 pronksmedal 4×100 m teatejooksus 3.04,54 1983 Helsingis hõbemedal 4×100 m teatejooksus 38,37 pronksmedal 200 m jooksus 20,51 1971 Helsingis pronksmedal 4x100 m 39,80 1974 Roomas Euroopa meister 200 m 20,60 hõbemedal 100 m 10,34 pronksmedal 4x100 m 38,88 1978 Prahas Euroopa meister 100 m 10,27 Euroopa meister 200 m 20,16 Koduleht Pietro Mennea Rahvusvahelise Kergejõustikuliidu kodulehel (inglise)
Venemaa Kommunistliku (bolševike) Partei 13. kongress

Venemaa Kommunistliku (bolševike) Partei XIII kongress (vene keeles XIII съезд Российской коммунисти́ческой па́ртии (большевико́в)) oli 23.–31. mail 1924 Nõukogude Venemaal Moskvas toimunud bolševike kongress, millel osales 748 hääleõigusega ja 416 nõuandva õigusega saadikut. Kongressil valiti partei 13. keskkomitee koosseis. Tegemist oli Vladimir Uljanovi surma järel toimunud esimese parteikongressiga. Ühtlasi oli tegemist esimese avaliku vastasseisuga Trotski juhitud vasakpoolse opositsiooni (vene keeles Левая оппозиция) ning Stalini, Zinovjevi ja Kamenevi juhitud nn „troika“ vahel. XIII kongressi otsusega loodi muu hulgas ka ÜLKNÜ keskkomitee üleliiduline häälekandja Komsomolskaja Pravda. Lenini testament Thirteenth Congress of the Russian Communist Party Bolshevik teoses Suur nõukogude entsüklopeedia, 3. trükk (1970–1979) Eesti keeles: kolm; troika, kolmerakend, kolmehobusesõiduk;/.../ kolmik, kolm meest (presiidiumis); kõnek täielik ülikond (kuub, vest ja püksid) – P. Arumaa, B. Pravdin, J.  V. Veski. Vene-eesti sõnaraamat, Tallinn: Valgus, 1975 Komsomolskaya Pravda. Filipp Prokudin. Грубый Сталин, изгнанный Троцкий. Как могла измениться судьба СССР, RIA Novosti, 08.06.2019
RAMETO

RAMETO oli Eesti Raadio meelelahutussaadete toimetus, mis sündis 25. detsembril 1965 (käskkiri moodustamiseks alates 29. novembrist 1965) Tallinnas ja hääbus 1990. aastatel. RAMETO andis eetrisse selliseid populaarseid saatesarju nagu "Meelejahutaja", "Kodukandilood", "Rannaraadio", "Suveraadio", "Õhtu kahele", "Mnemoturniir" jm. RAMETO nime (raadio meelelahutussaadete toimetus) mõtles välja Valdo Pant koos Juhan Saarega. Lisaks oli toimetusel oma vapiloom, kelleks Valdo Pandi soovitusel võeti ronk Jaagup. Logo kujundas Hugo Hiibus. RAMETO-l oli ka oma hümn, mille sõnad kirjutas Juhan Saar ja viisi Aarne Oit, kes oli samuti RAMETO sünni juures. Laulu esitasid Eri Klas, Kalju Terasmaa, Uno Loop ja Arved Haug. Juhan Saar, Toivo Tootsen, Valdo Pant, Lembit Lauri, Priit Aimla, Hugo Hiibus. Jaanus Kulli (26. oktoober 2013). "Toivo Tootsen: «RAMETO toimetus oli perekond, mis kestis 30 aastat. Selle aja jooksul vahetas enamik meist oma pärisperekondi.»". Õhtuleht. Vaadatud 25.11.2019. LÕUNALEHT (06.12.2012). "Võrukene pani kirja oma RAMETO mälestused". Lounaleht.ee. Vaadatud 25.11.2019.
Luxembourgi aed

Luxembourgi aed (prantsuse keeles Jardin du Luxembourg) on 1621. aastal Marie de' Medici suunistel rajatud haljasala, mis asub Prantsusmaa pealinnas Pariisis. Tänapäeval on pargi suurus 23 hektarit. Luxembourgi aia põhjaküljel paikneb Luxembourgi palee.  Luxembourgi aed – pildid, videod ja helifailid Wikimedia Commonsis
Kürenberger

Kürenberger ('Kürenberglane'), ka Der von Kürenberg ('see, kes on Kürenbergist'), on minnesinger, kes tegutses 1160. aastatel. Ta on varaseim nimeliselt teada minnesingerite hulka loetud luuletaja. Arvatakse, et ta oli Austria aladelt Linzi lähedalt pärit aadlik. Kürenbergeri armastusluule toon on sõjamehelik, uhkelt ja käskivalt teavitav armastusest daami vastu ja selles puudub täiesti aupaklikkus, mis on omane Provence'i trubaduurilüürikale ja hilisemale klassikalisele minnesingerite luulele. Laulud on kirjutatud neljarealistes värssides ja paarisriimis ning iga rida on poolitatud tsesuuriga. Sama värsivormi on kasutatud "Nibelungide laulus" ja Kürenbergeri luule stiil on pigem eepiline ja dramaatiline kui lüüriline. Tema luulet leidub Heidelbergi suures lauludekäsikirjas, 15 stroofi ühel leheküljel, ja üheksa nendest leiduvad ka ühes Budapestist leitud käsikirjafragmendis. https://www.britannica.com/biography/Der-Kurenberger https://www.britannica.com/art/minnesinger#ref98191 https://stifterhaus.at/index.php?id=167&no_cache=1&tx_news_pi1%5Bnews%5D=2124&tx_news_pi1%5Bcontroller%5D=News&tx_news_pi1%5Baction%5D=detail&cHash=9c3cf0b66c8110e80ad54c2ebeab5c81 Der von Kürenberg. - Adalbert-Stifter-Institut des Landes Oberösterreich Kürenbergeri nn Falkenlied (Pistrikulaul) "Ich zôch mir einen valken" (originaaltekst ja tõlge saksa keelde) Video: Falkenlied Knud Seckeli laulduna
Eesti Insenerirood

Eesti Insenerirood oli 1917. aastal Eesti rahvusväeosana moodustatud ja 1917. aastal 1. Eesti jalaväediviisi koosseisu liidetud väeosa. alamkapten Artur Normak Saksa okupatsioonivägede juht kindralleitnant Adolf von Seckendorff andis 28. veebruaril 1918 korralduse, mille põhjal Eesti rahvuslikud väeosad võisid jätkata oma tegevust elanike julgeoleku, nende varanduse ja korra kaitseks, kuid juba 27. aprillil 1918 tühistas kindral Seckendorff oma esialgse loa ja andis Brest-Litovski rahulepingu alusel käsu organisatsiooni likvideerimiseks. Vabadussõja alguses 21. novembril 1918 moodustati Eesti Rahvaväe koosseisus Inseneripataljon.
Kämmal

Kämmal on käelaba osa, eriti selle sisepool randmest sõrmedeni. Kämbla luid (ossa metacarpalia) on viis, nad on kolmetahulised ja mõlemast otsast paksenenud. Pöidla kämblaluu on üsna liikuv, kuna ülejäänud kämblaluud liiguvad randmeliigestest ainult veidi. Kämmal oli tuntud rahvapärane mõõt, millega määrati majapidamistes esemete (linavarred, vikatitera jm) ligikaudset pikkust. Kämbla mõõduks oli labakäe laius peopesa keskkohal või ka laiem, kui mõõduks võeti labakäe laius pluss väljasirutatud pöial (sel juhul võrdus 2 kämmalt 1 jalaga). Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 112
Toomas Arusoo

Toomas "Tom" Arusoo (sündinud 22. juulil 1948 Stockholmis) on Kanada endine ujuja, kes ujus 1968. aasta suveolümpiamängudel Mehhikos. Arusoo kuulus Kanada seitsmenda koha saavutanud 4x100-meetri kompleksujumise teatemeeskonda. Ta võistles ka 100 ja 200 meetri liblikujumises eelvõistlustel (100 m poolf. 59,6 12. koht ja 200 m 2.12,7 11. koht). Ta õppis Michigani ülikoolis, kus ujus Michigan Wolverines'de ujumis- ja vettehüppemeeskonnas National Collegiate Athletic Association (NCAA) ja Big Ten Conference konverentsil. Šotimaal Edinburghis toimunud 1970. aasta Rahvaste Ühenduse mängudel võitis Arusoo Kanadat esindades kaks medalit: kuldmedali 200 meetri liblikas (2.08,97) ja hõbemedali 100 meetri liblikas (58,98 sekundit). Arusoo on nüüd Põhja-Oaklandi maakonnas Holly Michiganis asuva Suure järvistu veekeskuse Akitase (Põhja) treener. Tema vanemad lahkusid 1944. aastal Eestist algul Rootsi ja hiljem Kanadasse. Tema vend Jüri Arusoo harrastas maratonijooksu ja töötas mäesuusatamise instruktorina. Toomas Arusoo abikaasa Angela Arusoo-Coughlan oli samuti ujuja. Toomas Arusoo veebisaidil Olympedia (inglise) Biograafia ESBL-is
Karo keel

Karo keel ehk ramarama keel on tupii keelkonda kuuluv keel, mida räägivad tänapäeva Brasiilia lääneosas Rondônia osariigis elavad karod. Karo keel on tõsiselt ohustatud. 2006. aastal hinnati keele kõnelejate arvuks 200. http://endangeredlanguages.com/lang/1368 https://glottolog.org/resource/languoid/id/karo1305 https://phoible.org/languages/karo1306
Groovy

Apache Groovy on Java süntaksiga ühilduv objektorienteeritud programmeerimiskeel. See on nii staatiline kui ka dünaamiline keel, mille omadused sarnanevad Pythoni, Ruby ja Smalltalki omadega. Seda võib kasutada nii programmeerimiskeele kui ka skriptimiskeelena Java platvormi jaoks ning see on kompileeritud Java virtuaalmasina baitkoodi ning teeb sujuvalt koostööd teiste Java koodide ja teekidega. Groovy kasutab Javaga sarnast looksulgudega süntaksit. Groovy toetab funktsiooni sulgemist, mitmerealisi sõnesid ja sõnedesse manustatud väljendeid. Groovy tugev külg on abstraktse süntaksipuu transformeerimises, mis aktiveeritakse läbi märkuste. Esimest korda rääkis James Strachan Groovy arendamisest oma blogis augustis 2003. Märtsis 2004 esitati Groovy JCPsse kui JSR 241 ja võeti vastu hääletusega. Aastatel 2004–2006 avaldati mitu versiooni. Pärast JCP standardimisprotsessi muutus versiooninummerdamine ning versioon 1.0 avaldati 2. jaanuaril 2007. Pärast mitut beetaversiooni ja 1.1 kandidaatversiooni avaldati 7. detsembril 2007 Groovy 1.1 ning muudeti kohe Groovy 1.5, et kajastada mitmeid muudatusi. 2012 juulis avaldati Groovy 2.0, mis lisaks paljudele uuendustele lisas staatilise kompileerimise ja staatilise tüübikontrolli. Enamik kehtivaid Java faile on kehtivad ka Groovy failidena. Kuigi Groovy ja Java on sarnased, võib Groovy olla palju kompaktsem, sest see ei vaja kõiki elemente mida Java vajab. Tänu sellele on Java programmeerijatel võimalik õppida Groovyt järk-järgult, alustades tuttava Java süntaksiga enne rohkemate Groovy programmeerimisidioomide omandamist. Groovy toetab ka mitut märgistuskeelt, näiteks XML-i ja HTML-i, mis on saavutatud kasutades dokumendi objektimudeli süntaksit. See omadus võimaldab mitmete ühtsete ja lühikeste süntaksite ja programmeerimismetodoloogiate defineerimist ja manipuleerimist. Groovy koodi saab täide viia kui (kompileerimata) skripti kui see sisaldab koodi mis on klassi definitsioonist väljas, kui see on main meetodiga klass või kui see on Runnable või GroovyTestCase. Groovy skript on täielikult parsitud, kompileeritud ja genereeritud enne täideviimist. Kõik see toimub taustal ning kompileeritud versioon ei salvestata protsessi artefaktina. https://mrhaki.blogspot.com/2011/10/groovy-goodness-default-groovy-script.html James Strachan (5. detsember 2019). "Groovy - the birth of a new dynamic language for the Java platform". Originaali arhiivikoopia seisuga 1. september 2003. "Java Community Process JSR 241". König 2007, lk. 32 "Groovy style and language feature guidelines for Java developers". Groovy.codehaus.org. Originaali arhiivikoopia seisuga 17.01.2015. Vaadatud 5. detsember 2019. König 2007, lk 37-38
August Matveus

August Matveus (12. august 1928 Pärnu – 11. november 2013) oli Eesti NSV tööline ja poliitik. Ta töötas 1953. aastast naha- ja jalatsiettevõtte Kommunaari Pärnu osakonnas. Ta oli aastatel 1967–1971 Eesti NSV Ülemnõukogu VII koosseisu liige. Ta astus 1968. aastal NLKP-sse. 1971 sotsialistliku töö kangelane Õie-Mai Laarman oli tema tütar. ENE 5. kd. Tallinn 1973. Lk 107 Haud Audru kalmistul
Sjargei Kasparav

Siarhiej Uladzimiravič Kasparaŭ (kuni 1996. aastani Siarhiej Kevarkjanc; valgevene keeles Сяргей Уладзіміравіч Каспараў; vene keeles Сергей Каспаров Sergei Kasparov; sündinud 8. augustil 1968 Bakuus) on Valgevene maletaja, rahvusvaheline suurmeister (2007). Kasparaŭ sai 1999. aastal FIDE-lt rahvusvahelise meistri nimetuse. Suurmeistriks sai ta 39-aastaselt 2007. aastal. Ta on võitnud Valgevene meistrivõistlustel hõbemedali. Ta mängis 1999. aastal Poolas Rows rahvusvahelisel turniiril, kus jagas kolmandat kohta ja täitis oma esimese suurmeistrinormi. 2001. aastal Kairos peetud Golden Cleopatra turniiril jagas ta esikohta. 2003. aastal Saksamaal Deizisaus ja 2005. aastal Norderstedtis jagas turniiril teist kohta. Kasparaŭ võitis 2006. aastal esikoha turniiridel Göteborgis, Haarlemis ja Donostias (San Sebastián). 2007. aastal jagas esikohta Hispaanias Erandios peetud turniiril. 2017. aastal võttis ta osa Brisbane'is peetud Austraalia lahtistest meistrivõistlustest (102 osavõtjat), kus sai 13. koha. Maleolümpiatel pole Kasparaŭ mänginud. Kasparaŭ on lõpetanud Minskis Valgevene Riikliku Ülikooli. Ta elab perega Mahiloŭs. Tema abikaasa Taccjana Kasparava (sündinud 1969) sai 2007. aastal FIDE-lt naiste rahvusvahelise meistri nimetuse ja tuli 2017. aastal Brisbane'is Austraalia lahtistel meistrivõistlustel Austraalia naiste meistriks (üldarvestuses 14. koht 103 osavõtja seas). О нас. kasparovserchess.blogspot.com 2017 Australian Open Championship. caq.org.au Kasparova, Tatiana. ratings.fide.com  Sjargei Kasparav – pildid, videod ja helifailid Wikimedia Commonsis Siarhiej Kasparaŭ FIDE andmebaasis Kasparov on Kasparov - Sergey speaks about Garry!. youtube.com, 20. oktoober 2018 Не Гарри, а Сергей. Белорус Каспаров тоже играет в шахматы. belmir.by, 19. oktoober 2018
Siarhiej Žyhalka

Siarhiej Aliaksandravič Žyhalka (valgevene keeles Сяргей Аляксандравіч Жыгалка; sündinud 28. märtsil 1989 Minskis) on valgevene maletaja, rahvusvaheline suurmeister (2007). Žyhalka tuli 2003. aastal U14-vanuseastmes Budvas Euroopa noorte meistriks ja Chalkidikel noorte maailmameistriks. 2006. aastal tuli ta Herceg Novis Euroopa noorte meistriks U18-vanuseastmes. Suurmeistriks sai Žyhalka 18-aastaselt 2007. aastal. Kolm aastat varem oli ta saanud FIDE-lt rahvusvahelise meistri nimetuse. Ta on kolmekordne Valgevene malemeister (2009, 2012, 2013). 2009. aastal Puerto Madrynis jagas Žyhalka juunioride maailmameistrivõistlustel esikohta Maxime Vachier-Lagrave'iga (lisamatšis kaotas). Ta pääses 2007. aastal FIDE presidendi nominatsiooni kaudu Hantõ-Mansiiskis peetud maailma karikaturniirile, kus kaotas esimeses ringis. Ta võttis osa maailma karikaturniirist ka 2011., 2015. ja 2017. aastal (parimaks tulemuseks jäi teise ringi jõudmine 2015. aastal). Žyhalka on mänginud Valgevene võistkonna koosseisus viiel maleolümpial (2010–2018). Tema vend on malesuurmeister Andrej Žyhalka.  Siarhiej Žyhalka – pildid, videod ja helifailid Wikimedia Commonsis Siarhiej Žyhalka FIDE andmebaasis
Andrej Žyhalka

Andrej Aliaksandravič Žyhalka (valgevene keeles Андрэй Аляксандравіч Жыгалка; sündinud 18. septembril 1985 Minskis) on valgevene maletaja, rahvusvaheline suurmeister (2006). Žyhalka tuli 2002. aastal Peñíscolas Euoopa noorte meistrivõistlustel U18-vanuseastmes neljandaks. Suurmeistriks sai ta 21-aastaselt 2006. aastal. Ta on 2011. aasta Valgevene malemeister. Žyhalka on mänginud Valgevene võistkonna koosseisus seitsmel maleolümpial (2004–2016). Tema vend on malesuurmeister Siarhiej Žyhalka.  Andrej Žyhalka – pildid, videod ja helifailid Wikimedia Commonsis Andrej Žyhalka FIDE andmebaasis
Uladzislaŭ Kavaljoŭ

Uladzislaŭ Uladzimiravič Kavaljoŭ (valgevene keeles Уладзіслаў Уладзіміравіч Кавалёў; vene keeles Владислав Ковалёв Vladislav Kovaljov; sündinud 6. jaanuaril 1994 Minsks) on valgevene maletaja, rahvusvaheline suurmeister (2013). Kavaljoŭ tuli 2010. aastal Chennais juunioride maailmameistrivõistlustel kümnendaks. Ta sai suurmeistriks 19-aastaselt 2013. aastal. Aasta varem oli ta FIDE-lt saanud rahvusvahelise meistri nimetuse. 2016. aastal tuli ta Valgevene malemeistriks. 2013. aastal võitis Kavaljoŭ Viljandis toimunud Ilmar Raua mälestusturniiri (Šveitsi süsteem; 70 osavõtjat), edestades seejuures Jaan Ehlvestit ja eksmaailmameister Aleksandr Halifmani. Ta tuli 2017. aastal Moskvas Aerofloti rahvusvahelisel turniiril (14. kategooria turniir, 98 osavõtjat) kolmandaks. Veebruaris 2018 taas esinedes Aerofloti turniiril (13. kategooria) sai esikoha. Juulis 2018 mängis Kavaljoŭ Dortmundis tugevakoosseisulisel turniiril (kaheksa osavõtjat), kus sai kolmanda koha (edestas teiste seas eksmaailmameister Vladimir Kramnikut). Jaanuaris 2019 võitis Kavaljoŭ Wijk aan Zees Tata Steeli B-turniiri (14. kategooria, 14 osavõtjat). Oktoobris 2019 pääses ta mängima FIDE Šveitsi suurturniirile (154 osavõtjat), kus sai 16. koha. Ta on mänginud Valgevene võistkonna koosseisus neljal maleolümpial (2012–2018). Kiirmales jagas Kavaljoŭ 2014. aastal Wrocławis peetud Euroopa meistrivõistlustel 1.–4. kohta.  Uladzislaŭ Kavaljoŭ – pildid, videod ja helifailid Wikimedia Commonsis Uladzislaŭ Kavaljoŭ FIDE andmebaasis
Avatud Kool

Avatud Kool on Tallinnas tegutsev üldhariduskool, mis alustas õppetööd 1. septembril 2017. Esimese koolina Eestis rakendab kolmekeelset keelekümblusprogrammi. Avatud Kool töötab kahesuunalise keelekümbluse koolina, kus igas klassis on pooled lapsed eesti ja pooled vene kodukeelega. Pool koolipäeva õpivad kõik eesti ja teise poole vene keeles. Kool asub Tallinnas Aru tänav 10. http://avatudkool.ee/kontseptsioon/ Hüpe üle rahvusliku lõhe, Õpetajate Leht, 13. aprill 2018 http://avatudkool.ee/
Apši

Apši (ka Līņi, Līnis) on küla (mazciems) Lätis Cēsise piirkonnas Dzērbene vallas. Apši asub valla põhjaosas. Küla jääb valla keskusest Dzērbenest 10,6, endisest piirkonna keskusest Vecpiebalgast 31,9 ja Riiast 109,4 kilomeetri kaugusele. Aastail 2009-2021 jäi küla Vecpiebalga piirkonda. Aastal 2007 oli külas 24 elanikku. Läti Ruumiandmete Agentuur Vietvārdu datubāze
Auļi küla

Auļi (vanasti ka Auļu muiža) on küla (mazciems) Lätis Cēsise piirkonnas Dzērbene vallas. Auļi asub valla lõunaosas Lorenčupe jõe kaldal. Küla jääb valla keskusest Dzērbenest 2,7, endisest piirkonna keskusest Vecpiebalgast 21,6 ja Riiast 109,7 kilomeetri kaugusele. Aastail 2009-2021 jäi küla Vecpiebalga piirkonda. Aastal 2007 oli külas 28 elanikku. Läti Ruumiandmete Agentuur Vietvārdu datubāze
Estonian Open (darts)

Estonian Open on Eestis toimuv iga aastane rahvusvaheline noolemänguturniir, mida korraldatakse alates 2004. aastast.
Kleķeri

Kleķeri (ka Zeltkalns või Dzērbenes pienotava (tõlkes Dzērbene piimatööstus)) on küla (mazciems) Lätis Cēsise piirkonnas Dzērbene vallas. Kleķeri asub valla lääneosas. Küla jääb valla keskusest Dzērbenest 7,5, endisest piirkonna keskusest Vecpiebalgast 24,5 ja Riiast 104 kilomeetri kaugusele. Aastail 2009-2021 jäi küla Vecpiebalga piirkonda. Sinna jääb Dzērbenes pienotava bussipeatus. Aastal 2007 oli külas 68 elanikku. Läti Ruumiandmete Agentuur Autotransporta direcija Vietvārdu datubāze
Šovītes

Šovītes on küla (mazciems) Lätis Cēsise piirkonnas Dzērbene vallas. Küla asub valla lääneosas. Šovītes jääb valla keskusest Dzērbenest 4,1, endisest piirkonna keskusest Vecpiebalgast 22,4 ja Riiast 107,5 kilomeetri kaugusele. Aastail 2009-2021 jäi küla Vecpiebalga piirkonda. Külast veidi maad lääne pool asub muinsuskaitsemälestisena kohaliku kaitse all olev Žvirguļi keskaegne kalmistu. Aastal 2007 oli külas 8 elanikku. Läti Ruumiandmete Agentuur Žvirguļu viduslaiku kapsēta Vietvārdu datubāze
Brici

Brici on küla (skrajciems ehk hajaküla) Lätis Cēsise piirkonnas Dzērbene vallas. Küla asub valla kaguosas paigas, kus Mežmaļupīte Koiva jõkke suubub. Brici jääb valla keskusest Dzērbenest 4,4, endisest piirkonna keskusest Vecpiebalgast 23,1 ja Riiast 115,9 kilomeetri kaugusele. Aastail 2009-2021 jäi küla Vecpiebalga piirkonda. Sinna jääb Brici bussipeatus. Aastal 2007 oli külas 7 elanikku. http://vietvardi.lgia.gov.lv/vv/to_www_obj.objekts?p_id=48243 Autotransporta direcija Vietvārdu datubāze
Tiisel

Tiisel on paarishoburakendi vahepuu, mille abil juhitakse või pidurdatakse veokit. Veovahenditeks on trengid ja kolgid. Euroopas oli tiisliga rakenditüüp kasutusel juba alates 12. sajandist. Eestis kasutati seda peamiselt mõisates, rahvapäraselt kasutati seda rakendit vankri ees vaid Saaremaa lääneosas ja Ruhnus. Kogu Eestis muutus tiislirakend üldiseks alles 20. sajandil koos heina- ja viljaniidukite ning muude moodsate põllutöömasinate kasutuselevõtuga. Aisad Vehmer Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 305 Tiisel, Eesti Rahva Muuseum
Bijomi keel

Bijomi keel on Paapua Uus-Guineas Madangi provintsis kõneldav paapua keel. Kõnelejate arv oli 1981. aastal umbes 380. http://multitree.org/codes/bpm https://glottolog.org/resource/languoid/id/biyo1244 http://transnewguinea.org/language/biyom
Perseuse haru

Perseuse haru on Linnutee üks kahest peamisest harust. Teine peamine haru on Scutumi-Centauruse haru. Perseuse haru algab Linnutee keskosast ning asub Päikesesüsteemist umbes 6400 valgusaasta kaugusel. Linnutee on varbspiraalne galaktika, millel on kaks suurt haru ning mitu väiksemat. Perseuse haru raadius on 10,7 parsekit ning see asub Cygnuse haru ja Carina-Sagittariuse harude vahel. Haru on saanud nime Perseuse tähtkuju järgi, mis asub Maalt vaadeldes haru suunas. Perseuse harus asuvad mitmed Messier' kataloogi objektid, näiteks Krabi udukogu, M36, M37, M38, M52 ja M103. "Perseus Spiral Arm of the Milky Way much closer than thought". Phys.org. Vaadatud 27. november 2019. "Messier Objects in the Milky Way Galaxy". Messier SEDS. Vaadatud 27. november 2019.